
ZAKON O PUČKIM ŠKOLAMA I PREPARANDIJAMA 
U KRALJEVINAMA HRVATSKOJ I SLAVONIJI 
IZ 1874. GODINE 

Sto četrdeseta obljetnica hrvatskoga zakona o obveznom obrazovanju 


Sažetak 

Druga polovina 19. stoljeća razdoblje je reforme i razvoja modernoga javnoga školskog 
sustava u Hrvatskoj. U skladu s liberalnim i demokratskim idejama građanskoga društva, glavna 
su načela prosvjetne politike jednakost svih u obrazovanju, opismenjivanje stanovništva, državna 
uprava i stručni nadzor nad školama, normiranje obrazovnih i odgojnih sadržaja, osposobljava¬ 
nja učitelja, normiranje i zakonska regulativa školskoga sustava, crkvena nadležnost u vjerskim 
sadržajima. Zakon o pučkim školama i preparandijama iz 1874. prvi je hrvatski školski zakon 
o obveznom obrazovanju, hrvatski je postao nastavni jezik, normirani su nastavni predmeti u 
pučkim školama, prava i dužnosti učitelja, nadležnih upravnih tijela i Crkve. Zakon je imao 
zagovornike i protivnike, ali je razvoj državnoga i stručnoga školskog sustava bio nezaustavljiv, 
a Zakonom je postavljena osnova za razvoj modernoga nacionalnoga školskog sustava pučkih/ 
osnovnih i učiteljskih škola u Hrvatskoj. 

U povodu 140. obljetnice objavljujemo cjeloviti tekst Zakona o pučkim školama i preparan¬ 
dijama iz 1874. godine. 

Ključne riječi: Zakon o pučkim školama i preparandijama (1874.) 
povijest školstva. Hrvatska 

Prosvjeta kraljevina Hrvatske i Slavonije nužno se morala modernizirati u sklopu 
općih modernizacijskih procesa gospodarstva, države i društva tijekom druge polovine 
19. stoljeća. Preduvjet uspješna provođenja proklamiranih ideja o opismenjivanju i op¬ 
ćoj demokratizaciji obrazovanja te diferencijaciji državnoga obrazovnog sustava bilo 
je zakonodavno normiranje i organizacija školskoga sustava, osobito škola osnovnoga 
obrazovanja, osposobljavanje učitelja i izgradnja škola. Pitanja ustroja pučkih/narodnih 
škola, uprave i nadzora, nastavnih sadržaja, prava i obveza učitelja aktualizirana su od 
sredine 19. stoljeća na području hrvatskih zemalja kontinuirano i na različite načine - 
donošenjem zakonskih propisa i nacrta zakona, saborskim raspravama o školskim pita¬ 
njima, podnescima koje su učiteljske udruge, učiteljske skupštine i pojedinci upućivali 
Zemaljskoj vladi. Razdoblja apsolutizma i neriješenih političkih odnosa onemogući¬ 
vala su donošenje pravnih normativa i provođenje reformi. Sklapanjem Austro-ugar- 
ske nagodbe 1867. i Hrvatsko-ugarske nagodbe 1868., kojom su bogoštovlje i nastava 
postali autonomno pitanje Hrvatske, stvorene su okolnosti za sustavno uređenje hrvat¬ 
skoga državnoga školskog sustava. 

Razdoblje banovanja bana pučanina Ivana Mažuranića (1873. - 1880.) vrijeme 
je unapređenja, modernizacije i reformi javne uprave, pravosuđa, školstva i zdravstva. 1 
Glavni je cilj bio omogućiti moderan razvoj države i društva na svim područjima auto¬ 
nomne nadležnosti. Godinu dana nakon Mažuranićeva stupanja na bansku čast Sabor je 
14. listopada 1874. izglasao, uz veliko zalaganje samog bana, Zakon o pučkim školama 
i preparandijama. 

Zakon je nakon izglasavanja objavljen 4. studenoga 1874. u 20. broju Sbornika 
zakonah i naredabah valjanih za kraljevinu Hrvatsku u Slavoniju, a zatim je iste go¬ 
dine, kao službeno izdanje, samostalno otisnut u Narodnoj tiskari dra. Ljudevita Gaja. 
Po istom su prncipu, ali u Tiskari Narodnih novina, tijekom 1875. objavljene i naredbe 
proizašle iz Zakona. Analize, rasprave i reakcije na Zakon u cjelini i pojedine odredbe 
bile su brojne, u stručnim časopisima i dnevnim novinama krajem 1874. i sljedećih 
godina 2 , a ponovno su aktualizirane nakon sjedinjenja Vojne granice s Banskom Hrvat¬ 
skom i prilikom donošenja novoga školskog zakona 1888. godine. 3 

U historiografskoj je literaturi prvi povijesni prikaz priprema, rasprava i donošenja 
Zakona, kao i cjeloviti tekst, objavio Antun Čuvaj u Građi za povijest školstva (Čuvaj, 
1910 i 1911). Brojne su povijesne studije i stručno-znanstveni radovi o hrvatskom 


1 Temeljno obilježje bilo je razdvajanje uprave od sudstva, modernizacija školstva, visokoga školstva i 
zdravstva. U prve dvije godine proglašeno je nekoliko ključnih zakona kojima su provedene reforme u 
duhu građanskoga liberalizma: Zakon od 10. siječnja 1874. (o kraljevskom sudu), zakonske osnove o 
pravu sastajanja i slobodi tiska, Zakon o pučkim školama i preparandijama (14. listopada 1874.) i Zakon 
o ustroju političke uprave (15. studenoga 1874.). Sveučilište u Zagrebu svečano je otvoreno 19. listopada 
1874. godine. 

2 Napisi su objavljeni tijekom 1874. i 1875. u stručnim časopisima Napretku i Školskom prijatelju te 
u dnevnim novinama Obzoru i Narodnim novinama. Seriju članaka objavio je Stjepan Basariček 
(Basariček, 1875). 

3 Kritičko izdanje, analizu i usporedbu dvaju zakona dao je Stjepan Hartmann (Hartmann, 1893). 

školstvu 19. stoljeća u kojima su nezaobilazna citiranja i tumačenja odredbi Zakona iz 
1874. godine 4 . 

U povodu 140. obljetnice proglašenja Zakona od 14. listopada 1874. ob ustroju 
pučkih školah i preparandijah za pučko učiteljstvo u kraljevinah Hrvatskoj i Slavoniji 
objavljujemo njegov prijepis. 


1. Prijedlozi zakonskih osnova, rasprave i donošenje novog školskog zakona 

Druga polovina 19. stoljeća razdoblje je unapređenja državnoga školskog sustava 
početnih/pučkih škola utemeljenog u vrijeme prosvijećenoga apsolutizma, u drugoj po¬ 
lovini 18. stoljeća. Ugarska je novi školski zakon proglasila 1868., a Austrija godinu 
poslije. Temeljna su načela bila daljnja sekularizacija školskoga sustava te stručni i 
državni nadzor nad školama. 

U kraljevinama Hrvatskoj i Slavoniji pučke su škole od 1845. bile organizirane 
na temelju zakona Systema scholarum elementarium. Tijekom šezdesetih i početkom 
sedamdesetih godina 19. stoljeća bilo je više inicijativa, podnesaka i prijedloga zakon¬ 
ske regulative o obveznom obrazovanju i preustroju pučkih/narodnih škola. Prijedlozi, 
koje su inicirali sama vlada, Sabor, učitelji i učiteljske udruge, izazivali su rasprave i 
reakcije na saborskim sjednicama, među učiteljima i u dnevnom tisku. 5 Tri su glavne 
inicijative iz 1860-ih. 

Godine 1861. učiteljski zborovi Zagrebačke preparandije i zagrebačkih glavnih 
gradskih škola podnijeli su Saboru peticiju Školski sustav za narodne početne učione i 
učiteljišta u trojednoj kraljevini Dalmaciji, Hrvatskoj i Slavoniji (Čuvaj, 1910, 7). 

Vodeći predstavnici prve učiteljske udruge, Učiteljske zadruge, podnijeli su Sa¬ 
boru 1865. Ustav pučke škole u Trojednoj kraljevini. 6 

U okviru izabranoga saborskoga školskog odbora 1869. sastavljena je Osnova za 
pučke škole, poznata kao Vukovićeva osnova, nazvana prema glavnom sastavljaču, ka¬ 
noniku Stjepanu Vukoviću. 

Godine 1870. Školski odsjek Zemaljske vlade sastavio je Zakonsku osnovu o 
ustrojstvu narodnih škola. Tri godine poslije, nakon imenovanja bana Mažuranića, Ze¬ 
maljska je vlada sastavila novu zakonsku osnovu, koja je poslužila kao osnova za novi 
školski zakon. 

O prijedlogu zakonskih odredbi raspravljala je i Hrvatska učiteljska skupština koja 
se održala u Petrinji od 25. do 27. kolovoza 1874. i uputila predstavke banu. Saboru i 
Vojnom zapovjedništvu. Prijedlozi su se odnosili na učiteljišta i obrazovanje učitelja, 
građanske škole i disciplinu. 


4 Od radova u kojima je analiziran i opisan Zakon iz 1874. izdvajamo: Franković, 1958, 126-128, 161-169; 
Raguž, 2010, 87-98; Župan, 2002, 277-292. 

5 Narodne novine. Obzor. 

6 Osnovu su Saboru podnijeli zagrebački učitelji Skender Fabković, Ivan Filipović, Antun Irgolić, 
Vjenceslav Marik, Ljudevit Modec, Josip Posavec, Ivan Šah i Ferdo Vuksanović, istaknuto je u tiskanoj 
brošuri iz 1869. godine. 

Prijeporna pitanja u kojima su se predložene osnove razlikovale bila su: uprava 
škola (država ili Crkva), učitelji kao javni činovnici, financiranje škola, plaće i miro¬ 
vine učitelja. 

Na inicijativu bana Mažuranića, polazeći od postojećih prijedloga, u vladinu 
Odjelu za bogoslužje i nastavu sastavljena je nova zakonska osnova (sastavili su je 
Pavle Muhić i Janko Jurković) i održana konferencija kojom je predsjedao ban 7 (Čuvaj, 
1911, 362-363). Uz kraljevu predsankciju, prijedlog je u kolovozu 1874. predan Saboru 
na raspravu. Saborska je rasprava odražavala stvarno stanje podijeljenosti između za¬ 
govornika državne uprave i nadzora (sekularizacije) školskoga sustava i zagovornika 
crkvene uprave u školskom sustavu (Čuvaj, 1911, 381-434; Franković, 1958, 162-163). 
Glavni argumenti zagovornika državnoga nadzora bili su sljedeći: jednaka dostupnost 
pučke škole svim građanima, bez obzira na vjeru, nastava vjeronauka u nadležnosti 
Crkve, pučke škole ne gube vjerski odgoj, ali je potrebno razgraničiti nadležnosti, su¬ 
radnja svjetovnoga i duhovnoga/vjerskoga. Zagovornici konfesionalnih škola, crkvene 
uprave i nadzora isticali su važnost vjere i vjerskoga učenja u svim predmetima, po¬ 
gubnost određenih učenja (npr. Darwinove teorije), zasluge Crkve, neslaganje s pre¬ 
tjeranim liberalizmom, nužnost crkvene kontrole školskih knjiga. Zakon je usvojen na 
saborskoj sjednici 14. listopada 1874. godine. 

Na temelju Zakona propisani su daljnji propisi i uredbe kojima je podrobnije ure¬ 
đen svaki od pojedinih dijelova školskoga sustava. Tako je Zemaljska vlada već slje¬ 
deće godine (1875.) za kraljevine Hrvatsku i Slavoniju propisala: Školski i nastavni red 
za pučke učione, Ustrojili statut za preparandije, Naredbu ob upravi pučkih školah, 
Naredbu kojom se izdaju naukovne osnove za obće pučke i gradjanske škole, Propis o 
namieštanju učiteljskog osoblja na pučkih školah, Naredbu o polazku škole, Propis ob 
izpitih za učiteljsku službu na gradjanskih školah. Propis ob opetovnoj obuci pri občih 
pučkih školah 8 . 


2. Zakon od 14. listopada 1874. ob ustroju pučkih školah i preparandijah za 
pučko učiteljstvo u kraljevinah Hrvatskoj i Slavoniji 

Zakon je temeljni pravni akt kojim je propisan ustroj školskoga sustava pučkih i 
učiteljskih škola, uprava i nadzor, nastava, prava i obveze učenika, roditelja i učitelja 
za područje kraljevina Hrvatske i Slavonije. Njime nije bila obuhvaćena Vojna granica. 

Zakon sadrži 195 paragrafa strukturiranih u devet glava. Glavne su odredbe: ob¬ 
vezni polazak pučke škole, nastavni jezik je hrvatski, uprava i nadzor nad školama su 


7 Konferencija je održana u travnju 1874. godine. Predsjedao je ban Mažuranić, a sudjelovali su P. Muhić, 
J. Jurković (iz Odjela za bogoštovlje i nastavu), školski nadzornici iz Vojne granice Živko Vukasović i 
Andrija Knežević, školski nadzornik Adolf Veber, ravnatelj gimnazije u Zagrebu F. Petračić, profesor 
realne gimnazije Ivan Stožir, ravnatelj zagrebačkih pučkih škola Franjo Klaić i učitelj Ivan Filipović 
(Čuvaj, 1911, 363; Franković, 1958, 161). 

8 Nazivi naredbi su citirani, bez jezičnih intervencija, skraćeni za dio “u Kraljevinah Hrvatskoj i Slavoniji” 
da bi se izbjeglo ponavljanje. 

državni, normiranje obrazovanja učitelja. Kako u nastavku slijedi cjeloviti tekst Za¬ 
kona, u daljnjem tekstu donosimo glavne odredbe o pojedinim pitanjima. 

2.1. Opće pučke škole 

Pučka škola odgaja djecu religiozno i moralno ( ćudoredno ), razvija ih psihički i 
tjelesno, obrazuje općim znanjem i umijećima potrebnim za građanski život. 

Pučke škole su opće pučke škole i građanske škole. S općim pučkim školama 
spojene su opetovnice, a po potrebi mogu biti i strukovni tečajevi. Pučke škole mogu 
biti javne i privatne, konfesionalne škole mogu imati pravo javnosti ako ispunjavaju 
zakonske uvjete. Vlasnici tvornica, većih obrtničkih radionica, pustara moraju osigurati 
podučavanje djece. 

Javne opće pučke škole uzdržava školska općina, za održavanje škole i učiteljske 
plaće moraju se utemeljiti školska blagajna i školska zaklada. Njima upravlja škol¬ 
ski odbor po naputku vlade, a školu mogu financirati i korporacije, zaklade i privatne 
osobe. Ne plaća se školarina. 

Opća pučka škola traje četiri godine, tako da ima četiri razreda, sa jednim do četiri 
učitelja. Jedan učitelj predaje do 80 učenika, u školama s više od 80 učenika (do 160) 
trebaju biti dva učitelja, u školama s više od 160 učenika treba zaposliti tri ili četiri 
učitelja. 

Jedan razred može imati do 80 učenika, ako ih je više, treba osnovati paralelni 
razred. 

Minimalan broj djece za osnutak pučke škole je 40. Ako nema toliko školaraca, 
djeca trebaju polaziti školu u najbližem mjestu. Više mjesta može činiti teritorij jedne 
školske općine. Svi gradovi i mjesta sa 3000 stanovnika moraju imati opću pučku školu 
sa četiri učitelja. U općinama s više škola treba odrediti teritorij školske općine. 

Nacrte za izgradnju školske zgrade mora odobriti Zemaljska vlada. Svaka škola 
treba imati školski vrt, igralište ( gombalište ) i zdenac te prikladan stan za učitelja. 

Upravu i propisane nadležnosti nad pučkom školom imaju nadležna općina, župa¬ 
nija, država i Crkva. 

Općinski školski odbor upravlja općinskom školskom blagajnom i školskom za¬ 
kladom i brine se za materijalno stanje škole, redoviti polazak škole, suradnju s rodi¬ 
teljima, imenovanje i rad učitelja (ne za stručni rad - to je u nadležnosti županijskoga 
školskog nadzornika). 

Županijski školski nadzornici, koje imenuje Zemaljska vlada, na dodijeljenom po¬ 
dručju nadziru rad i stanje javnih i privatnih pučkih škola, obveze i stručan rad učitelja, 
provedbu zakonskih propisa, rad općinskoga školskog odbora, rješavaju razmirice iz¬ 
među učitelja i općinskoga školskog odbora, predsjedaju učiteljskim sastancima. Dužni 
su pregledati škole barem jednom godišnje. 

Županijski školski odbor nadzire materijalno i disciplinarno stanje pučkih škola, 
o čemu izvještava županijsku skupštinu, potvrđuje školske račune općinskih školskih 
odbora, prva je instanca za disciplinarna pitanja. 

U slobodnim kraljevskim gradovima imenuje se gradski školski odbor, nadležnost 
je jednaka kao općinskim i županijskim školskim odborima. 

Zemaljska vlada upravlja, ima nadležni odjel (strukovni organ) i Zemaljski školski 
odbor. Ona rješava pedagoška i didaktička te disciplinarna pitanja, propisuje nastavne 
planove i programe ( naučne osnove) i udžbenike. Ima vrhovni nadzor nad svim pučkim 
školama i rješava školska pitanja. 

Crkva organizira i vodi nastavu vjeronauka ( obuku nauka vjere), nastavni pro¬ 
gram i knjige. U građanskim i pučkim školama vjeronauk predaju namješteni katehete 
ili župnici i njihovi duhovni pomoćnici. Katehete imaju plaću i mirovinu kao učitelji, 
imenuje ih Zemaljska vlada na prijedlog duhovnoga stola. Crkva dostavlja Zemaljskoj 
vladi propise o nastavi vjeronauka i vjerskim dužnostima, koje vlada, u skladu s posto¬ 
jećim zakonima, dostavlja ravnateljima pučkih škola. 

2.2. Učenici i roditelji 

Polaženje opće pučke škole obvezno je s navršenom sedmom godinom, a spo¬ 
sobnost za polaženje počinje s navršenom šestom godinom. Obveza traje pet godina, 
bez opetovnice. Roditelji (i skrbnici) dužni su redovito slati djecu u školu. U slučaju 
nepoštovanja te odredbe mogu biti kažnjeni novčano, zatvorom ili oduzimanjem prava 
na skrb. Zbog zdravstvenih razloga djeca mogu biti privremeno ili trajno oslobođena 
pohađanja škole. Školarina se ne plaća. 

Javne pučke škole mogu polaziti djeca bez obzira na vjeru. 

Učenici koji su podučavani privatno (kod kuće ili u privatnom zavodu) moraju 
položiti godišnji ispit u javnoj pučkoj školi. 

2.3. Učitelji 

Učitelji su javni činovnici, definitivne učitelje imenuje Zemaljska vlada, a namje- 
sne učitelje (suplente) županijski školski nadzornik. Definitivnim učiteljem u pučkoj 
školi može biti imenovan kandidat koji ima završenu javnu preparandiju u Austro- 
-Ugarskoj i položen učiteljski ispit te je nekažnjavan (kazneno i ćudoredno neporočan). 
Stranac kojem hrvatski nije materinji jezik mora polagati ispit iz hrvatskoga jezika (ili 
drugog jezika koji je nastavni). 

Učitelji moraju biti vjere kao i učenici, u vjerski miješanim školama učitelj mora 
biti vjere kojoj pripada većina učenika, a ako škola ima dva ili više učitelja, jedan mora 
biti vjere kojoj pripada četvrtina stanovništva školske općine. 

Učiteljice (i podučiteljice) mogu podučavati u 1. i 2. razredu muških i obospolnih 
pučkih škola. 

Tjedna učiteljska satnica je 30 sati. Učitelji pučke škole u opetovnici predaju be¬ 
splatno. Učitelji ne smiju obnašati nijednu drugu službu, osim orguljanja i pjevanja u 
crkvi. 

Plaće učitelja pučkih škola podijeljene su u četiri platna razreda s godišnjom pla¬ 
ćom u rasponu od 350 do 700 forinti. Najmanja godišnja plaća učitelja u građanskoj 
školi je 700 forinti, a u preparandiji 900 forinti. Učiteljice su izjednačene s učiteljima 
za sve pristojbe. Za svakih pet godina neprekinute službe plaća se povećava za 10% 
iznosa kategorije škole. Predviđena je bila i mogućnost isplate dijela učiteljske plaće 
u robi (beriva u naravi), što je regulirano po prosječnim trgovačkim cijenama zadnjih 
deset godina. 

Uz plaću, učitelji imaju pravo na besplatan stan (školski ili dodatak za stanarinu), 
drva za grijanje i, prema mogućnostima, vrt. 

Učitelji se stručno usavršavaju koristeći stručnu literaturu (knjige i školski časo¬ 
pisi), na učiteljskim sastancima i produžnim učevnim tečajevima. Godišnje učiteljske 
sastanke, na području kotara, organizira županijski školski nadzornik. 

Učitelji koji ne obavljaju službene dužnosti bit će kažnjeni, ovisno o prijestupu, 
opomenom, ukorom, novčanom kaznom, premještajem ili potpunim otpustom iz službe. 
Zakon propisuje tko i kako izdaje kaznu. Najteža kazna otpusta iz službe predviđena je 
ako učitelj ozlijedi dijete, naruši mu zdravlje, povrijedi vjerozakon i moral ( ćudoređe , 
za pokušaj zavođenja djece ili navođenja na nećudorednost). 

Definitivno namješteni učitelji imaju pravo na mirovinu, stječu ga nakon deset 
godina službe, a potpunu mirovinu dobivaju nakon 30 godina službe. Reguliranje na¬ 
čin obračuna i isplata mirovina te osnivanje mirovinske zaklade. Jedan od planiranih 
prihoda za mirovinsku zakladu je i pristojba od 50 forinti koju moraju uplatiti pučki 
učitelji kada se žene. 

2.4. Nastava/podu ka 

Podučavanje dječaka i djevojčica, prema mogućnostima, treba biti odvojeno. 

Nastavni jezik u pučkim školama je hrvatski. U javnim školama koje uzdržava sta¬ 
novništvo koje govori drugi jezik nastava je na materinjem jeziku, a hrvatski je obvezan 
predmet ili može biti hrvatski jezik nastavni, a materinji obvezan nastavni predmet. 

Škola mora biti opremljena nastavnim pomagalima. Udžbenici ( školske knjige) 
jednaki su u svim pučkim školama i ne smiju se upotrebljavati drugi, propisuje ih Ze¬ 
maljska vlada (vjerske knjige propisuje na prijedlog Crkve). 

Tjedna satnica je 20 do 25 sati, bez gimnastike, pjevanja i praktičnih vježbi. Nena- 
stavni dani su nedjelja, četvrtak i blagdani. Školski praznici traju dva mjeseca. 

Nastavni predmeti u pučkoj školi su: nauk vjere, materinski jezik, računstvo, ze¬ 
mljopis, povjest, fizika, prirodopis, krasopis, geometričko oblikoslovje, pjevanje, gi¬ 
mnastika, praktične upute u najvažnije struke gospodarstva, za žensku djecu i ženska 
ručna djela i uputa u kućanstvo. 

Na kraju polugodišta održavaju se javni ispiti. 

Opetovnica traje dvije godine, moraju je polaziti djeca koja nakon završene opće 
pučke škole ne nastavljaju školovanje u višim školama. Traje dva puta tjedno po dva 
sata (bez vjeronauka). 

2.5. Građanske škole 

Građanske škole traju tri godine, mogu ih polaziti učenici nakon završene pučke 
škole (kao više razrede pučke škole), imaju usmjerenja za obrt, trgovinu i umno 
gospodarstvo. 

Nastavni predmeti su: nauk vjere, hrvatski jezik, njemački (talijanski u Primorju), 
zemljopis i povijest s osobitim obzirom na domovinu i ustav, prirodopis, prirodoslo- 
vje, računstvo, geometrija i geometričko risanje, gospodarstvo i obrtoslovje (za žensku 
djecu kućanstvo i ženska ručna djela),prostoručno risanje, krasopis, gimnastika. 

2.6. Preparandije / učiteljske škole 

Preparandije su ustanove u kojima se osposobljavaju učitelji pučkih škola, traju tri 
godine. Upisuju se mladići i djevojke s navršenih 15 godina i završenom građanskom 
školom ili nižom gimnazijom ili malom realkom te položenim prijamnim ispitom. 

U jednom razredu ne smije biti više od 40 učenika. 

Nastavni predmeti su: nauk vjere, pedagogika i didaktika s poviješću i pomoćnim 
naukama, hrvatski jezik i povijest književnosti, njemački jezik, zemljopis i povijest s 
osobitim obzirom na domovinu i ustav, prirodopis, prirodoslovje, matematika, gospo¬ 
darstvo i obrtoslovje (u ženskoj preparandiji kućanstvo i ženska ručna djela), krasopis, 
geometričko i prostoručno risanje, pjevanje, guslanje i orguljanje, gimnastika. Gdje je 
moguće, preparandisti i preparandistice trebaju biti osposobljeni i za obuku slijepih i 
gluhonijemih. 

Na kraju godine polažu se godišnji ispiti i dobiva godišnja svjedodžba. Na kraju 
treće godine polaže se strogi ispit ( učiteljski ispit), teoretski i praktični dio, pred povje¬ 
renstvom iz svih nastavnih predmeta i dobiva svjedodžba o osposobljenosti za učitelj¬ 
sku službu ( učiteljska svjedodžba). Učiteljski se ispit može ponoviti samo jednom. Za 
učitelja u građanskim školama polaže se zaseban ispit pred ispitnim povjerenstvom. 

Uz svaku preparandiju mora biti opća pučka škola i školska radionica, uz mušku 
dovoljno velik vrt i gombalište, a uz žensku dječji vrtić ( zabavljalište ). 

Učitelje preparandija - ravnatelja, dva do četiri glavna učitelja, učitelja vjere i 
pomoćne učitelje (učiteljice) - imenuje Zemaljska vlada. 

2. 7 . Privatne pučke škole 

Osnivanje privatnih pučkih škola i učeničkih domova dopušteno je uz uvjet da 
ispunjavaju sve zakonom propisane odredbe kao i javne škole. Privatne škole moraju 
biti vjerski određene, u slučaju primitka učenika druge vjere potrebna je dozvola Ze¬ 
maljske vlade. Dozvolu za otvaranje i rad, nadzor i odluku o eventualnoj zabrani rada 
donosi Zemaljska vlada. Privatne škole mogu dobiti pravo javnosti nakon tri godine 
uspješna rada. Roditelji učenika koji polaze privatnu školu obvezni su plaćati doprinos 
za javne škole. 

3. Zaključak 

Druga polovina 19. stoljeća razdoblje je reforme i razvoja modernoga javnoga 
školskog sustava u Hrvatskoj. U složenim procesima modernizacije ukupnog gospo¬ 
darstva, države i građanskoga društva jedan od ključnih procesa bila je i demokratiza¬ 
cija i diferencijacija javnoga, državnoga obrazovnog sustava. 

U skladu s liberalnim i demokratskim idejama građanskoga društva, glavna načela 
prosvjetne politike su jednakost svih u obrazovanju, opismenjivanje stanovništva, dr¬ 
žavna uprava i stručni nadzor nad školama, normiranje obrazovnih i odgojnih sadržaja, 
osposobljavanja učitelja, normiranje i zakonska regulativa školskoga sustava, crkvena 
nadležnost u vjerskim sadržajima. 

Zakon o pučkim školama i preparandijama iz 1874. prvi je hrvatski školski zakon 
o obveznom obrazovanju, hrvatski jezik postao je nastavni jezik, normirani su nastavni 
predmeti u pučkim školama, prava i dužnosti učitelja i nadležnih upravnih tijela i Cr¬ 
kve. Zakon je imao zagovornike i protivnike, ali je razvoj državnoga i stručnoga škol¬ 
skog sustava bio nezaustavljiv. Nizom daljnjih propisa i naredbi propisani su i uređeni 
pojedini dijelovi pučkoga školstva. 

Nakon ujedinjenja Vojne granice s Banskom Hrvatskom (1881.) nametnula se po¬ 
treba donošenja novoga školskog zakona. Školski zakon iz 1888. podrobnije je defini¬ 
rao i propisao pojedine stavke, ali nije promijenio uspostavljeni sustav pučkih škola. 

Zakonom o pučkim školama i preparandijama iz 1874. postavljena je osnova za 
razvoj modernoga nacionalnoga školskog sustava pučkih/osnovnih i učiteljskih škola 
u Hrvatskoj. 

Šonja Gaćina Škalamera, Zagreb 

THE 1874 ACT ON PRIMARY SCHOOLS AND PREPARATORY 
SCHOOLS IN THE KINGDOMS OF CROATIA AND SLAVONIA 

140 ,h anniversary of the Croatian compulsory education act 

Summary 

The second half of the 19 ,h century was a period of reforms and development of a 
modern public school system in Croatia. According to the liberal and democratic ideas 
of civil society, the main principles of educational policy are equality of ali persons in 
education, providing literacy to citizens, public administration and professional super- 
vision of schools, standardizing educational materials, educating teachers, standard- 
izing and regulating the school system, and clerical responsibility for religious materi¬ 
als. The 1874 Act on Primary Schools and Preparatory Schools was the first Croatian 
compulsory education act under which the Croatian language became the teaching lan- 
guage, and the courses in primary schools and the rights and duties of teachers and the 
relevant administrative authorities and the church were standardized. The Act had its 
advocates and opponents, but the process of developing a professional State-run school 
system was unstoppable. The 1874 Act on Primary Schools and Preparatory Schools set 
a basis for the development of a modern national school system of primary and teacher 
schools in Croatia. 

On the occasion of the 140 th anniversary, we are publishing the full text of the 1874 
Act on Primary Schools and Preparatory Schools. 

Key words: Act on Primary Schools and Preparatory Schools (1874) 
history of schooling, Croatia 

ZAKON od 14. listopada 1874. 
ob ustroju pučkih školah i preparandijah 
za pučko učitelj stvo u kralj evinah Hrvatskoj i Slavoniji 9 

MI FRANJO JOSIP PRVI. po milosti božjoj cesar Austrijanski; kralj Češki itd. 
i apostolski kralj kraljevinah Ugarske, Hrvatske, Slavonije i Dalmacije potvrdjujemo 
predloženi Nam u osnovi po hrvatsko-slavonsko-dalmatinskomu saboru 

Zakon 

ob ustroju pučkih školah i preparandijah za pučko učiteljstvo 
u kraljevinah Hrvatskoj i Slavoniji. 

GLAVA PRVA. 

Obćenite ustanove. 

§ 1 . 

Pučkoj je školi zadaćom, da djecu religiozno i ćudoredno odgaja, duševne im i tjelesne 
sile razvija, te ih u potrebitom za gradjanski život obćem znanju i umienju podučava. 

§ 2 . 

Pučke škole diele se na obće pučke i gradjanske škole. 

S obćimi pučkimi školami spojene su opetovnice. 

S obćimi pučkimi školami mogu prema mjestnim potrebam biti spojeni i strukovni 
tečaj i. 

§3. 

Pučke su škole nadalje ili javne ili privatne. One, koje su posve ili djeloma troškom 
zemlje ili političke obćine podižu i uzdržavaju, jesu javne škole te ih kano takove mogu 
polaziti djeca bez razlike vjeroizpovjedanja. 

Škole pako inače podignute i uzdržavane jesu privatne škole. 

§4. 

Bogoštovne u zemlji obstojeće obćine mogu o svom trošku podizati i uzdržavati konfe¬ 
sionalne pučke škole, kojim će se priznati pravo javnosti, ako glede njihova vanjskog 
uredjenja i nutarnjega ustroja bude zadovoljeno uvjetom ovim zakonom propisanim. 

§5. 

Gdje u konfesijonalno-mješovitih obćinah već sada za različite konfesije obstoje po¬ 
sebne škole, mogu se sporazumkom dotičnikah takove škole spojiti i pretvoriti u jednu 
zajedničku javnu školu. 

§ 6 . 

U pučkoj školi učitelj mora biti one vjere, kojoj pripada mladež školu polazeća. 


9 Prijepis službenog izdanja: Zakon od 14. listopada 1874. ob ustroju pučkih škola i preparandijah za 
pučko učiteljstvo u kraljevinah Hrvatskoj i Slavoniji. Proglašen u komadu XX. “Sbornika zakonah i 
naredabah valjanih za kraljevinu Hrvatsku i Slavoniju ”pod br. 49., izdanu i razposlanu dne 4. studenoga 
1874. Službeno izdanje. U Zagrebu. Narodna tiskara dra. Ljudevita Gaja, 1874. 

U konfesijonalno-mješovitih školah učitelj, ako je jedan, mora biti one vjere, kojoj 
pripada većina učenikah, nastane li pako potreba, da se namjeste dva ili više učiteljah 
(§ 20.), tada se ima obzir uzeti i na one manjine, kojih veroizpovjesti pripada bar četvrti 
dio manjine, kojih vjeroizpovjesti pripada bar četvrti dio ukupnog stanovničtva dotične 
školu uzdržavajuće obćine. 

§7. 

Sgrade pučkih školah moraju stajati na shodnih i zdravih mjestih, moraju biti suhe, 
svjetle i provjetrive te imati dovoljna prostora za mladež. 

Osnove za gradjenje pučkih školah, na koliko nisu već unaprjed propisane (§ 39.), mo¬ 
raju u pojedinih slučajevih prije izvadjanja biti odobrene od zemaljske vlade. 

§ 8 . 

Pučke škole moraju biti providjene potrebitim pokućtvom i bar najnuždnijimi učevnimi 
sredstvi. 

§9. 

Vremenito ili trajno izključuju se od polazka pučkih školah djeca, koja su kužno boles- 
tna ili inače radi znatne kakove tjelesne mahne ili duševne bolesti, za svrhe nastave ili 
polaženja škole nesposobna. 

§ io. 

Po mogućnosti ima se nastojati o tom, da u pučkih školah djeca mužkoga i ženskoga 
spola budu posebice podučavana. 

§ U. 

Nastavni je jezik na pučkih školah hrvatski. Nu na onih javnih pučkih školah, koje 
podižu i uzdržvaju obćine drugoga po jeziku plemena, nastavnim je jezikom dotični 
materinski. Na takovih se školah povrh toga ima učiti hrvatski jezik kano obvezni pred¬ 
met učevni. 

Nu, ako seje u takovih obćinah hrvatski jezik već uobičajio, može nastavnim jezikom 
biti hrvatski, nego dotični materinski jezik može biti obveznim predmetom učevnim. 

§ 12 . 

Učevne osnovne i školske knjige propisuje za sve pučke škole zemaljska vlada, - vjero- 
učne na predlog dotičnih crkvenih oblastih, - ter se druge nesmiju upotrebljavati. 

§ 13. 

Sve školske knjige na svih istovrstnih pučkih školah imaju biti jedne ter iste. 

§ 14. 

U pučke se škole primaju učenici i početkom školske godine; tečajem školske godine 
mogu po obćinskom školskom odboru (§ 146.) biti primljeni samo usljed dokazane 
bolesti ili preseobe roditeljah. 

§15. 

Obuka na pučkih školah traje svaki tjedan najmanje 20, a najviše 25 urah, računajući 
ovamo i nauk vjere, ali izuzamši gimnastiku, pjevanje i ine praktičke vježbe. 

Na pučkih školah imaju se svakog polugodišta javni izpiti držati. 

§ 16. 

Praznici, povrh nedjeljah, blagdanah i četvrtkah, ili ove zastupajućih dvajuh poludne- 
vah, traju dva mjeseca na godinu. 

§ 17 . 

Na pučkih se školah neplaća ni primarina ni školarina. 

GLAVA DRUGA 

Ob obćoj pučkoj školi. 

§ 18. 

Obće pučke škole imaju četiri razreda. 

§ 19. 

Obće pučke škole mogu imati jednoga do četiri učitelja (§ 20.). 

Svaki učitelj uči u posebnoj sobi. 

§ 20 . 

Ako se na kojoj obćoj pučkoj školi s jednim učiteljem tri godine zasebice prijavi preko 
80 učenikah, onada treba namjestiti i drugu učiteljsku silu; ako li taj broj istim načinom 
naraste preko 160, dotično preko 240 učenikah, onda treba namjestiti još treću i četvrtu 
učiteljsku silu. - Ako se na obćoj pučkoj školi prijavi za koji razred više od 80 učeni¬ 
kah, onda treba otvoriti paralelku. 

Bude li koja obća pučka škola primorana, kroz pet godinah izasobce veći dio svojih 
razredah dieliti na paralelke, tada se mjesto tih paralelnih razredah ima ustrojiti stalna 
posebna učiona. 

§ 21 . 

Mjesto trećeg i četvrtoga učitelja mogu se na obćoj pučkoj školi namjestiti dva 
podučite lj a. 

§ 22 . 

U 1. i 2. razredu mužkih i dvospolnih obćih pučkih školah mogu se namjestiti i učite¬ 
ljice ili podučiteljice. 

Učiteljice namještene u dvospolnih obćih pučkih školah dužne su u tom slučaju podu¬ 
čavati žensku djecu i u ručnom djelu i kućanstvu. 

§23. 

Gdjegod na obćoj pučkoj školi ima više učiteljah, jedan se od njih ima postaviti ravna- 
jućim učiteljem. 

§24. 

Svako mjesto, gdje ima barem 40 djece školu polaziti obvezane, mora imati obću pučku 
školu. 

§25. 

Mjesto, koje ili neima 40 sposobnjakah ili nemože napose uzdržavati škole, mora se 
sdružiti s drugimi mjesti, ter zajedno imati obću pučku školu. Udružena mjesta neka po 
mogućnosti nebudu više od pol milje udaljena od svoje škole. 

§26. 

Gdje u političkoj obćini u smislu ovoga zakona valja da bude više školah, ima ona 
odrediti teritorij i mjesto za pojedine škole (§§ 3., 24. i 25.); ovaj teritorij sačinjava 
školsku obćinu. 

Ako bi teritorij školske obćine sastojao iz mjestah spadajućih u razne političke obćine, 
imaju ove postupati porazumno, kako glede mjestah, koja imaju u školsku obćinu spa¬ 
dati, kano i glede diela, koji će svaka od onih političkih obćinah iz svoje potrošarine (§ 
31.) doprinositi za onu školu. 

§27. 

Po svih gradovih bez iznimke i po svih mjestih, koja broje najmanje 3000 dušah, mora 
biti obća pučka škola s najmanje četiri učiteljske sile. 

§28. 

Svaka školska obćina dužna je o svom trošku podizati i uzdržavati svoje obće pučke 
škole. 

§29. 

Ako se uz obćinu i privatne osobe ili korporacije već od prije za uzdržavanje škole što¬ 
god doprinositi kojim mu drago pravnim pravnim naslovom obvezane, imaju se takove 
obveze uzdržati u svojoj podpunoj krieposti. 

To valja i o zakladah i fondovih školam namienjenih, koji niti se u druge svrhe, niti 
naročitoj namjeni protivno upotrebljavati nesmiju. 

§30. 

Kako za podmirivanje stvarnih potrebah škole, tako i za plaćenje učiteljah ima se u 
svakoj školskoj obćini, i to u mjestu, u kojem je škole, utemeljiti školska blagajna, u 
koju teku: 

a) obvezni prinesci privatnih osobah ili korporacijah te dohoci od zakladah i fondo- 
vah školskih (§ 29.); 

b) sve novčane globe, što ih ustanovljuju §§ 46., 49., 51., 61. i 62.; 

c) dohodak od zemljah školskih; 

d) kamate zaklade školske (§ 34.); 

e) rabat od neposredno pribavljenih knjigah školskih (§ 41.); 

f) darovi i legati školskoj blagajni namienjeni. 

§31. 

Uz izvore u predidućem § 30. naznačene ima se za podmirivanje troškovah škole na 
prvom mjestu upotriebiti dohodak od potrošarine dielom, koji bude potreban, te koji se 
takodjer ima predati u školsku blagajnu. 

A gdje svi ti izvori dotjecali nebudu, imat će se manjak pokriti iz ostalih dohodakah 
obćine. 

§32. 

Siromašnim školskim obćinam, koje dokažu, da svega troška za svoju obću pučku uči¬ 
onu nikako podmiriti nemogu, priticati će se po mogućnosti u pomoć iz zemaljskih 
sredstvah. 

§33. 

Osim školske blagajne, ima se u svakoj školskoj obćini, u koliko već neobstoji, uteme¬ 
ljiti školska zaklada, u koju će teći: 

a) ostatci od plaćah redovitih učitelj ah za vrieme, dok su zastupani privremenimi 
učitelji; 

b) novčane globe, što ih ustanovljuje § 151.; 

c) darovi i legati školskoj zakladi namienjeni. 

§34. 

Glavnice školske zaklade nesmiju se trošiti, već se imaju plodonosno ulagati i samo 
kamati od njih pripadaju školskoj blagajni. 

§ 35. 

Školskom blagajnom i školskom zakladom upravlja obćinski školski odbor (§ 134.c) 
po naputku, što će ga izdati zemaljska vlada. 

§36. 

U obćih pučkih školah veličina se i broj školskih sobah mora, obzirom na ustanove § 
20. ravnati po broju djece školu polaziti obvezane i po broju potrebitih za nju učiteljah. 
Nu kod novih gradnjah valjat će se obazirati i na mogući prirastak djece školu polaziti 
obvezane. 

§37. 

Pri svakoj obćoj pučkoj školi mora biti prikladan stan za jednoga učitelja. 

§38. 

Uza svaku obću pučku školu mora za praktično vježbanje učenikah u gospodarstvu biti 
školski vrt, zatim gombalište i zdenac za piće i kućnu porabu učiteljevu. 

§39. 

Potanje ustanove o tom, kako da se ima postupati pri gradjenju školah, ter o tom, ka¬ 
kove da imaju biti školske sgrade i pojedini njihovi dielovi i pokućtvo školsko, izdati 
će zemaljska vlada posebnom naredbom. 

§40. 

I obstojeće školske sgrade imat će se, na koliko već nisu, što prije urediti, dotično pre¬ 
graditi prema navedenim ustanovam (§§ 36.-38.). 

§41. 

Svaka seoska školska obćina dužna je za svoju pučku školu školske knjige i druge za 
nauk potrebite stvari prije početka svake školske godine nabaviti, ter ih medju učenike 
putem učiteljah podieliti. Trošak u to ime imat će obćini nadoknaditi dotični roditelji 
učenikah. 

§42. 

Posve siromašnim učenikom davat će obćina školske knjige i druge za nauk potrebite 
stvari bezplatno. 

§43. 

Roditelji ili njihovi zamjenici nesmiju svoje djece ili štićenikah ostaviti bez obuke, koja 
je propisana za obću pučku školu. 

§44. 

Sposobnost za polaženje škole počima s navršenom šestom godinom; obvezanost pako 
na polaženje škole nastaje s navršenom sedmom godinom života. 

§45. 

Obvezanost na polazak škole traje pet godinah, neračunajuć ovamo opetovnu obuku 
(§ 57.). 

§46. 

Najmanje mjesec danah prije početka školske godine ima se obaviti popis svekolike, 
unutar školske obćine nalazeće se, na polaženje škole obvezane djece, i to putem poseb¬ 
noga za to izaslanoga odbora, koj kako će biti sastavljen, odrediti će se putem naredbe. 
Tko diete popisu ukloni ili glede njega štogod krivo naznači, kaznit će se načinom i 
putem u § 49. naznačenim globom od 1-20 for. na korist školske blagajne, ili ako platiti 
neuzmegne, zatvorom od 1 -4 dana. 

§47. 

Tielesno slabu ili duševno nezrelu djecu može občinski školski odbor na duže ili kraće 
vrieme oprostiti od polazka škole. 

§48. 

Učenike, koji su na obćoj pučkoj školi četiri godine probavili i predmete za četvrti 
razred s dobrim uspjehom naučili, može dotični školski odbor oprostiti od dalnjega 
svakdanjega polazka škole, te ih samo pridržati, da polaze opetovnicu. 

§49. 

Roditelji ili njihovi zamjenici dužni su djecu, koja su na polaženje škole obvezna (§ 
44.), redovito pošiljati u javnu pučku školu; što ako propuste, imaju se od obćinskoga 
školskoga odbora najprije na svoju dužnost opomenuti; a ako se opomenom neuspije, 
imaju se na prijavu obćinskoga školskoga odbora od obćinske političke oblasti kazniti 
na korist školske blagajne postupnimi novčanimi globami od 1-10 for., koje će se globe 
utjerivati onim načinom, kojim se utjeruju i drugi obćinski zaostatci. Samo u slučaju 
podpune neutjerivosti novčane globe imadu se roditelji, ili njihovi zamjenici kazniti 
zatvorom od 1 do 2 dana. 

Slučajeve, u kojih će se izostatci iz škole moći smatrati izpričanimi, ustanovit će ze¬ 
maljska vlada. 

Učitelj će svakih 14 danah predlagati obćinskome školskomu odboru izkaz školskih 
izostatakah (absencijah). 

Proti roditeljem, koji uzprkos opetovanim kaznam uztraju u nemarnosti glede poši- 
ljanja svoje djece u školu, postupati će se po ustanovah §§ 176. i 177. gradjanskoga 
zakonika na obustavu ili na gubitak otčinske vlasti, te će im se djeci postaviti skrbnik. 

§50. 

Roditeljem ili njihovim zamjenikom ostaje prosto djecu svoju dati podučavati ili doma 
ili u kojem god budi privatnom budi javnom zavodu ili u kojoj drugdje postojećoj puč¬ 
koj školi. Nu u tom su slučaju roditelji ili njihovi zamjenici dužni svake godine dotičnu 
neobiljegovanu svjedočbu o napredku djece podnositi obćinskomu školskomu odboru; 
a ovaj je dužan na to paziti, da se takova djeca poduče bar u onom obsegu, kakov se po 
ovom zakonu zahtjeva za javne pučke škole (§ 54.). 

§51. 

Djeca koja se doma podučavaju, moraju svake godine položiti izpit na kojoj javnoj 
pučkoj školi. 

Prekršitelji ustanovah ovoga i predidućega § 50. kaznit će se po obćinskoj političkoj 
oblasti globom od 20-100 for. na korist školske blagajne. 

§52. 

Vlastnici tvornicah ili većih obrtničkih radionicah, na kojiko se za svoj posao služe 
djecom, na polaženje škole još obvezanom, moraju takovu djecu, dok ona obveza traje, 
ili pošiljati u javnu mjestnu učionu ili ju pako dati najmanje 12 urah na tjedan obuča¬ 
vati u posebnoj o svom trošku po propisih valjanih za javne škole ustrojenoj tvorničkoj 
učioni. 

Ustanovljeno za obuku vrieme mora se smjestiti unutar vremena za posao opredieljena. 
Vlasnici tvornicah ili većih obrtničkih radionicah, koji za obuku djece kod njih za¬ 
bavljene propuste skrbiti jednim ili drugim od gori naznačenih načinah, pasti će pod 
novčanu globu ustanovljenu § 87. (dotično § 85.) obrtnoga zakona od 27. veljače 1872., 
ter im se u slučaju opetovana postupka može oduzeti pravo upotrebljavati za svoj posao 
djecu na polaženje škole obvezanu. 

§53. 

Na pustarah (majurih), na kojih ima za školu sposobne djece, a ne mora se po § 24. 
podići posebna škola, niti se djeca radi daljine gdje drugdje uškolovati mogu (§ 25.), 
imade vlastnik dotične pustare (majura) skrbiti za obuku ovakove djece po propisu, što 
će ga izdati zemaljska vlada. 

§54. 

Nastavni predmeti u obćoj školi jesu sliedeći: 

a) nauk vjere; 

b) materinski jezik (§ 11.), čitanje, pisanje, slovnica, vježbe u govoru i pismenom 
izrazu mislih; 

c) računstvo; 

d) zemljopis; 

e) povjest; na temelju čitankah 

f) fizika; i 

g) prirodopis; 

h) krasopis; 

i) geometričko oblikoslovje; 

j) pjevanje; 

k) gimnastika; 

l) praktična uputa u najvažnije struke gospodarstva. 

K tomu za žensku djecu ženska ručna djela i uputa u kućanstvo. 

§55. 

Obuku u ženskom ručnom djelu i u kućanstvu dužne su tamo, gdje obstoje samostalne 
djevojačke škole, podielivati učiteljice takovih školah. 

Gdje pako neima samostalne djevojačke škole, ili gdje je djevojačka škola učiteljem 
izručena, tamo za obuku u ženskom ručnom djelu i u kućanstvu treba po mogućnosti 
skrbjeti za posebnu učiteljicu. 

§56. 

Znanje stečeno u svakdanjoj obćoj pučkoj školi opetuje se i razširuje prema potrebam 
praktičkoga života u opetovnici, koja je spojena sa svakom takovom školom. 

§57. 

Opetovna obuka traje dvie godine. 

§58. 

Opetovnicu su obvezana polaziti sva djeca, koja su svršila obću pučku školu. 
Izuzimaju se ona djeca, koja, polazeć kakovo od obće pučke škole više učilište, ili 
kakov strukovni tečaj, svrše s dobrim uspjehom najmanje dva godišnja tečaja takova 
učilišta. 

§59. 

Djeca, koja posluju u tvornicah ili u večih obrtničkih radionicah (§ 52.), obvezana su, 
svršivši svakdanju obću pučku školu, tečajem dvijuh godinah i na opetovnu obuku, za 
koju im se od strane vlastnikah tvornice i obrtničke radionice ima pružiti prilika budi u 
javnoj mjestnoj, budi u posebnoj uz tvorničnu učionu uredjenoj opetovnici. 

§60. 

Koji šegrti i trgovački naučnici neznaju ni čitati ni pisati, moraju se uz nagradu, koju će 
njihovi gospodari utanačiti s dotičnim učiteljem, dati u toj umjeći predbježno podučiti 
u posebnoj pripravljaonici za opetovnicu. 

§61. 

S roditelji ili njihovimi zamjenici, dotično obrtnici i vlastnici tvornicah ili većih obrt¬ 
ničkih radionicah, koji propuste slati dotičnu diecu u opetovnicu, postupat će se po 
propisu § 49. ovoga zakona, dotično § 87. obrtnog zakona od dne 27. veljače 1872. 
Ako li djeca svojom krivnjom propuste polaziti opetovnicu, moraju nadoknaditi zane¬ 
mareno vrieme dužim polaženjem opetovnice. 

§62. 

Pod globom od 20 do 50 forintih na korist obćinske školske blagajne nesmije nijedan 
majstor osloboditi svoga šegrta a trgovac svog naučnika, ako šegrt ili naučnik školskom 
svjedočbom nedokaže, daje uredno polazio opetovnicu. 

§63. 

Na pučkih školah, gdje ima više učiteljskih silah, imaju se opetovnice po potrebi raz- 
dieliti na više razredah. 

§64. 

Učitelji su pučkih školah dužni učiti u opetovnici bezplatno. 

§65. 

Opetovnica se drži dva puta na tjedan po dvie ure, neračunajuć u ovo vrieme nauk vjere. 
Dane i ure za opetovnu obuku odredjuje mjestna školska oblast. 

§ 66 . 

Obuka u opetovnici ima se protezati na najpotrebitije za život predmete. 

Dotičnu učevnu osnovu propisati će zemaljska vlada. 

GLAVA TREĆA. 

O gradjanskoj školi. 

§67. 

U gradjanskoj školi mogu učenici, koji neprelaze u viša učilišta, nastaviti nauk pučkih 
školah, s obzirom na obrt, trgovinu i umno gospodarstvo. 

§ 68 . 

Gradjanska škola traje najmanje tri godine. 

§69. 

U gradjansku se školu primaju samo oni učenici, koji su izučili obću pučku školu. 

§70. 

Nastavni predmeti na mužkoj gradjanskoj školi jesu sliedeći: 

a) nauk vjere; 

b) hrvatski jezik; 

c) njemački, a u Primorju talijanski jezik; 

d) zemljopis i povijest, s osobitim obzirom na domovinu i njezin ustav; 

e) prirodopis; 

f) prirodoslovje; 

g) računstvo; 

h) geometrija i geometričko risanje; 

i) gospodarstvo i obrtoslovje s obzirom na potrebu dotičnih mjestah; 

j) prostoručno risanje; 

k) krasopis; 

l) gimnastika. 

§71. 

Na ženskoj građanskoj (višoj djevojačkoj) školi nastavnimi predmeti jesu oni isti, koji 
i na mužkoj gradjanskoj školi, osim što se mjesto gospodarstva i obrtoslovja uči kućan¬ 
stvo i ženska ručna djela. 

§72. 

Osim redovitih predmetah, izbrojenih u § 70. i 71. može se na obijuh gradjanskih ško¬ 
lah, mužkoj i ženskoj, s dozvolom zemaljske vlade podieljivati i izvanredna obuka u 
još kojem predmetu. 

§73. 

Dosadanje male, s glavnimi školami spojene realke imaju se pretvoriti u gradjanske 
škole ili u samostalne male realke. 

GLAVA ČETVRTA. 

O prcparandijah. 

§74. 

Preparandije su zavodi, u kojih se učenici pripravljaju i osposobljuju za učitelje pučkih 
školah. 

§75. 

Zemlja uzdržava o svojem trošku potrebiti broj mužkih i ženskih preparandijah. 
Dotacije privatnih osobah imaju za istu svrhu i nadalje ostati kod dotičnih preparandijah. 

§76. 

Uza svaku preparandiju mora biti obća pučka škola i školska radionica za praktičku 
vježbu budućih učiteljah i učiteljicah pučkih školah. 

Osim toga mora uza svaku mužku preparandiju za praktičku vježbu u gospodarstvu 
biti dovoljno prostran vrt i gombalište, a uza svaku žensku preparandiju zabavljalište. 

§77. 

Tečaj preparandijski traje tri godine. 

§78. 

U mužku se preparandiju primaju samo oni zdravi i neporočni mladići, koji su navršili 
15. godinu dobe svoje i s dovoljnim uspjehom izučili barem malu gimnaziju ili malu 
realku ili gradjansku školu, ili koji su si inače pribavili znanja u istom obsegu. 

U žensku preparandiju primaju samo one zdrave i neporočne djevojke, koje su navršile 
15. godinu dobe svoje i izučile gradjansku (višu djevojačku) školu, ili koje su si inače 
pribavile znanja u istom obsegu. 

U slučajevih obzira vriednih podieljivat će zemaljska vlada oprost od propisane dobe. 
Preparandi i preparandice primaju se u preparandije samo uz položeni na istom zavodu 
prijemni izpit, koji će obsizati sve one predmete, koji se uče u maloj realci ili u nižem 
gimnaziju ili u gradjanskoj školi, osim staroklasičkih jezikah. 

§79. 

Svi kandidati, koji kane polaziti preparandiju, moraju po pravilu stupiti u prvi razred. 
Samo takovim kandidatom, koji su već njekoliko viših razredah srednje koje učione 
svršili ili drugo kakovo više učilište polazili, ili inače veću duševnu zrelost dokazati 
vrstni, može zemaljska vlada na predlog učiteljskoga sbora dozvoliti, da odmah stupe 
u viši koji tečaj preparandije, ako posebnim izpitom dokažu u svih strukah onoliko 
znanja, koliko se za onaj viši tečaj preparandije zahtieva. 

§80. 

Učenikah nesmije biti više od 40 u jednom razredu. 

§81. 

Na mužkoj se preparandiji uče sljedeći predmeti: 

a) nauk vjere; 

b) pedagogika, didaktika s njihovom povješću i pomoćnimi naukami; 

c) hrvatski jezik i povjest književnosti njegove; 

d) njemački jezik; 

e) zemljopis i povjest, s osobitim obzirom na domovinu i njezin ustav; 

f) prirodopis (životinjstvo, bilinstvo, rudstvo); 

g) prirodoslovje (fizika i počela lučbe); 

h) matematika (aritmetika, algebra i geometria); 

i) gospodarstvo i obrtoslovje s osobitim obzirom na domaće okolnosti; 

j) krasopis; 

k) geometričko i prostoručno risanje; 

l) pjevanje, guslanje i orgulanje; 

m) gimnastika. 

§82. 

Na ženskoj se preparandiji uče sliedeći predmeti: 

a) nauk vjere; 

b) pedagogika, didaktika s njihovom povješću i pomoćnimi naukami; 

c) hrvatski jezik i povjest književnosti njegove; 

d) njemački jezik; 

e) zemljopis i povjest, s osobitim obzirom na domovinu; 

f) računstvo; 

g) prirodopis; 

h) prirodoslovje; 

i) kućanstvo; 

j) krasopis; 

k) risanje; 

l) pjevanje i glasba; 

m) ženska ručna djela; 

n) gimnastika. 

§83. 

Na preparandijah, gdje god bude prilike, imaju se preparandi i preparandice upućivati i 
u načinu kako se obučavaju sliepi i gluhoniemi. 

§84. 

Na preparandijah drže se koncem prve i druge godine izpiti, te se učenikom izdaju go¬ 
dišnje svjedočbe, koje odlučuju o prelazu dotičnikah u viši tečaj. 

§85. 

Ako se posije prva dva tečaja pokaže, da koji preparand neima zvanja i sposobnosti za 
učiteljstvo, ima se takov odpraviti iz preparandije. 

§ 86 . 

Nakon potpuno dovršena trogodišnjega nastavnoga tečaja imaju se preparandi i pre- 
parandice, želeći polučiti osposobljenje za učiteljsku službu, podvrći strogomu izpitu, 
koji će se iz svih na preparandiji predavanih predmetah teoretički i praktički polagati 
pred posebnim povjerenstvom. 

Članovi toga povjerenstva jesu: jedan povjerenik zemaljske vlade, koji je ujedno pred¬ 
sjednik povjerenstva, po jedan zastupnik crkvenih oblastih, učitelji preparandije i drugi 
vještaci, koje pozove zemaljska vlada. 

§87. 

Kandidatom, koji na izpitu zadovolje propisanim zahtievom, izdaje se svjedočba, ko¬ 
jom se oni sposobnimi izjavljuju za učiteljsku službu na obćih pučkih školah. 

§ 88 . 

Kandidatom, koji na izpitu nezadovolje propisanim zahtjevom, samo je jedanput prosto 
izpit opetovati, a medjutim se mogu upotrebiti kano privremeni učitelji (§ 112.). 

Po drugi put opetovanje učiteljskoga izpita može dozvoliti samo zemaljska vlada. 

§89. 

Tko je načinom u § 87. naznačenim osposobljen za učiteljsku službu na obćih pučkih 
školah, može se posije podvrći izpitu za gradjanske škole pred postavljenim za to izpit- 
nim povjerenstvom. 

§90. 

Mladići koji su s dobrim uspjehom svršili veliki gimnazij ili veliku realku, mogu, iza 
kako su se samo njeko vrieme praktički izvježbali na preparandiji, neposredno biti pri¬ 
pušteni k izpitu za gradjanske škole. 

§91. 

Kandidati koji se po dovršenom učiteljskom izpitu nisu za vrieme od tri godine bavili 
učiteljskom strukom, moraju prije svoga definitivnoga namještenja ponoviti učiteljski 
izpit. 

§92. 

Učiteljsko osoblje na preparandijah sastoji se od ravnatelja, zatim od dva do četiri glavna 
učitelja, učiteljah vjere i potrebnih k tomu pomoćnih učiteljah (dotično učiteljicah). 

§93. 

Ravnatelja i učitelje na preparandijah imenuje zemaljska vlada. 

GLAVA PETA. 

O produžnom obrazovanju učiteljah. 

§94. 

Da se učitelji mogu u znanstvenom i pedagogičkom pravcu i dalje obrazivati, zato služe 
knjižnice, školski časopisi, učiteljski sastanci i izvanredni produžni učevni tečaji. 

§95. 

Svaka je školska obćina dužna davati najmanje 10 for. na godinu, da se utemelji i uzdr¬ 
žava obćinska knjižnica, kojom upravlja dotični učitelj ili učiteljski sbor. 

§96. 

U području svakog kotarskog suda mora se najmanje jedan put na godinu pod predsje- 
dom županijsko-školskoga nadzornika (§ 161. f) držati učiteljski sastanak. 

§97. 

Svi su učitelji javnih pučkih školah dotičnoga kotarskoga suda i u obsegu istoga nala- 
zećih se možda preparandijah dužni doći na učiteljski sastanak, a učiteljem privatnih 
pučkih školah prosto je doći na taj sastanak. 

Učiteljem javnih pučkih školah, polazećim na učiteljski sastanak, dužne su dotične 
školske obćine dati u tu svrhu potrebitu pripomoć. 

§98. 

Zemaljska vlada može, kada za potrebno obnadje, sazvati sastanak učiteljah iz sve 
zemlje. 

§99. 

Učiteljski sastanci pretresaju didaktičko-pedagogička, disciplinarna i materijalna pita¬ 
nja tičuća se pučkih školah. 

§ ioo. 

Na svakoj se preparandiji prema potrebi u vrieme jesenskih praznikah drže izvanredni 
produžni učevni tečaj i. 

§ 101 . 

Svi su javni učitelji obćih pučkih školah, koje pozove zemaljska vlada, dužni doći na 
produžni učevni tečaj, i to o svom trošku. 

GLAVA ŠESTA. 

O privatnih pučkih školah. 

§ 102 . 

Privatne pučke škole, u kojih se podučavaju za školu sposobna djeca, kano i zavode, u 
kojih djeca povrh nauka, stan i hranu dobivaju, može svatko podizati i uzdržavati, uz 
sljedeće uvjete: 

a) Predstojnik i učitelji moraju dokazati, da su onako osposobljeni, kano što se traži 
od dotičnih učiteljah na javnih pučkih školah (§ 110.). 

b) Vlastnik i učitelji moraju biti osobe kako u obziru kaznenoga zakona tako i u ob¬ 
ziru ćudorednom neporočne (§ 110.). 

c) Naučna osnova mora sadržavati najmanje onoliko, koliko se uči u javnih pučkih 
školah. 

d) Mjesto za podignuće ili prostorije za smještanje privatne škole moraju odgovarati 
zahtjevom zdravstvenim (§ 7.), k tomu škola mora biti providjena shodnim pokuć¬ 
stvom i potrebitimi učili (§ 8.). 

e) Tražeći dozvolu, imaju kako oni, koji privatni zavod samo za nastavu podići, tako 
i oni, koji s takovim nastavnim zavodom i odgojilište spojiti namjeravaju, izrikom 
naznačiti konfesiju, kojoj zavod namienjuju, te im djecu druge vjere neće biti slo¬ 
bodno primati bez naročite dozvole, koja za svaki pojedini slučaj ostaje pridržana 
zemaljskoj vladi. 

f) Svaka promjena glede učiteljah, naučne osnove i školske sgrade ima se putem 
županijskoga školskoga nadzornika na odobrenje predložiti zemaljskoj vladi. 

§ 103. 

Nastavnim jezikom u privatnih školah ima biti onaj isti, koji je nastavnim jezikom 
javnih školah u istoj obćini. 

§ 104. 

Dozvolu za privatne pučke škole podieljuje zemaljska vlada, a tražiti ju valja putem 
županijskoga školskoga nadzornika. 

§ 105. 

Privatne pučke škole mogu od zemaljske vlade zadobiti pravo javnosti, ako tečajem bar 
trijuh godinah budu odličnim načinom postigavale onaj naučni cilj, koji je zakonom 
opredieljen javnim školam iste kategorije. 

§ 106. 

Svi dosadanji predstojnici privatnih pučkih školah imaju prema zahtjevom ovoga za¬ 
kona uz rok od tri mjeseca, od krieposti ovoga zakona računajući, tražiti novu dozvolu. 
Neučine li toga, imaju im se dotični privatni zavodi zatvoriti od zemaljske vlade. 

§ 107. 

Privatne pučke škole, ako prestanu odgovarati zahtjevom ovoga zakona, ima zemaljska 
vlada, prema okolnostima, ili lišiti prava javnosti ili ih zatvoriti. 

§ 108. 

Roditelji ili njihovi zamjenici, koji djecu davaju obučavati u privatnoj školi, nisu po 
tom odriešeni od prineska za uzdržavanje javnih školah. 

GLAVA SEDMA. 

Ob učiteljih na javnih pučkih školah. 

§ 109. 

Učitelji javnih pučkih školah (§ 3.) jesu javni činovnici. 

§ no. 

Za definitivnoga učitelja pučkih školah može biti namješten samo onaj, tko je na kojoj 
javnoj preparandiji u austrijansko-ugarskoj monarkiji stekao učiteljsku svjedočbu, ter 
je kako u obziru kaznenoga zakona, tako i u obziru ćudorednom neporočan. 
Inostrancu, koji je osposobljenje za učiteljsku službu postigao na kojoj preparandiji 
austrijansko-ugarske monarkije, na kojoj nastavnim jezikom nije hrvatski, valja se pod¬ 
vrći izpitu iz hrvatskoga jezika. Ako je pako koji ini jezik kao materinski nastavnim 

(§ 11.) one škole, na kojoj ovakov inostranac želi biti namješten, valja mu se, na koliko 
nije već osposobljen, podvrći izpitu iz ovoga jezika. 

§ Hl- 

U prelazno doba mogu se za učitelje na gradjanskih školah imenovati i takovi učitelji 
obćih pučkih školah, koji su se inače iztakli znanjem pojedinih strukah, koje su pro¬ 
pisane za gradjanske škole, ali uz obavezu, da se naknadno budu dužni osposobiti za 
učiteljstvo gradjanskih školah (§ 89.). 

§ H2. 

Namjestne učitelje (suplente) postavlja, premiešta i odpušta županijski školski 
nadzornik. 

§ H3. 

Definitivne učitelje javnih obćinskih pučkih školah (§ 3.) imenuje, usljed razpisana 
natječaja na trojni predlog dotične obćine ili privatne osobe, imajuće pravo predloga, 
zemaljska vlada. 

§ H4. 

Definitivne učitelje na zemaljskih pučkih školah (§ 3.) imenuje, usljed razpisana natje¬ 
čaja na trojni predlog dotičnoga županijskoga školskoga nadzornika, zemaljska vlada. 

§ H5. 

Za znanstveni i moralni napredak škole odgovoran je dotični učitelj, ili ako ih ima više 
u kojoj školi, ravnajući učitelj (§ 23.). 

§ 116. 

Proti učiteljem, koji nevrše svojih uredovnih ili službenom prisegom preuzetih duž- 
nostih, postupati će se redovnimi ili disciplinamimi kaznami prema tomu, kako se po¬ 
vreda dužnosti bude prikazivala ili kano puka proturednost, ili obzirom na njezinu vrst 
i stupanj, te opetovanje ili otegoćujuće okolnosti, kano službeni prestupak. 

§ 117. 

1. Redovne kazni j esu: 

a) opomena; 

b) ukor; 

2. disciplinarne pako kazni jesu: 

a) novčana globa u iznosu od 5-20 for. na korist učiteljske mirovinske zaklade; 

b) uztegnuće kvinkvenalnoga doplatka na kraće ili na duže vrieme; 

c) svrgnuće sa službe ravnajućega učitelja; 

d) lokalno maknuće s učiteljskoga mjesta; 

e) posvemašnji otpust iz službe. 

§ H8. 

Opomenu vlastan je učitelju podieliti obćinski školski odbor putem mjestnoga nadzor¬ 
nika školskoga, i takova opomena može biti i ustmena; o kazni ukora odlučuje županij¬ 
ski školski odbor, te ju izvršuje putem županijskoga školskog nadzornika, a takav ukor 
mora se uvijek izdati pismeno; disciplinarne pako kazni navedene u predidućem § 117. 
Pod 2. a) - e) spadaju u djelokrug zemaljske vlade. 

§ H9. 

Kazan lokalnoga maknuća s učiteljskoga mjesta uporavlja se, ako se dalji obstanak uči¬ 
telja na takovu mjestu nemože spojiti s interesi stanovite pojedine učione; kazan pako 
posvemašnjega odpusta iz službe uporavlja se tamo, gdje se dalji obstanak učitelja u 
službi protivi svrham škole u obće. 

§ 120 . 

Za kazan odpusta hoće se, daje dotičnik prije toga bio bar jednom inače disciplinarno 
kažnjen i da se je posije toga učinio krivcem znatnih zanemarenjah ili povredah služ¬ 
benih dužnostih. 

Nu mimo svakoga postupičnoga reda može kazan odpusta sliediti i odmah, ako je uči¬ 
telj pravo kazni zlorabio i pri tom diete na tielu znatno ozledio, ili mu inače zdravlju 
nahudio; zatim ako je težkom povredom vjerozakona ili ćudorednosti, budi rječju budi 
činom, javno ili pred djecom sablazan počinio, ili djecu na nećudorednost zaveo ili 
zavesti kušao. 

§ 121 . 

Nu prije nego li se uporave disciplinarne kazni u § 117. Pod 2. a) - e) navedene, treba 
daje dotičnik ob onom, čega radi se okrivljuje, saslušan i damu je disciplinarnom iztra- 
gom čin podpuno i iztražnimi spisi dokazan. 

§ 122 . 

Obnadje li se u interesu ugleda stališa učiteljskoga ili u interesu nastave potriebnim, 
da učitelj za vrieme iztrage bude obustavljen od službe i plaće, ima mu se podjedno s 
obustavom opredieliti alimentacija u iznosu od najviše dvijuh trećinah one plaće, koju 
upravo uživa. Bude li nevinim proglašen, ima mu se nadoknaditi štetovani dohodak od 
službe. 

§ 123. 

Nijedan učitelj nije dužan predavati više od 30 urah na tjedan. 

§ 124. 

Osim orguljaške službe, dotično pojanja nesmije nijedan pučki učitelj uza svoju uči¬ 
teljsku obnašati i drugu kakovu uzgrednu službu, a najmanje takovu, koja bi ga priečila 
u izvršavanju učiteljskih dužnostih, ili koja bi se protivila ugledu učiteljskoga stališa. 


§ 125. 

Učitelji dobivaju svoju plaću svaki mjesec unapred iz dotičnih obćinskih školskih bla- 
gajnah (§ 30.), a učitelji na zemaljskih pučkih školah beru svoju plaću iz zemaljske 
blagajne. 


§ 126. 

Radi opredieljenja plaćah učiteljem obćih pučkih 
razreda, koji će se razredi ustanoviti na temelju 
provedenih. 

Najmanje plaće iznose: 
na školah I. razreda 700 for. 

” ” II. ” 600 for. 

” ” III. ” 400 for. 

” ” IV. ” 350 for. na godinu. 


školah diele se iste škole na četiri 
razpravah administrativnim putem 

§ 127. 

Podučiteljem ima se godišnja plaća odmjeriti najmanje sa 60% one plaće, koju uživa 
učitelj, dotično učitelji iste učione. 

§ 128. 

Za učitelje na gradjanskih školah ustanovljuje se najmanja plaća sa 700 for. na godinu 
bez razlike gori (§ 126.) pomenutih razredah. 

§ 129. 

Plaća učiteljah na preparandijah iznosit će najmanje 900 for. na godinu. 

§ 130. 

Osim toga ustanovljuje se sljedeći funkcijonalni doplatci: 


a) za ravnatelja preparandije.300 for. 

b) za ravnatelja gradjanskih školah.200 for. 

c) za ravnajućega učitelja obćih 

pučkih školah I. i II. razreda.100 for. 

d) za ravnajućega učitelja obćih 

pučkih školah III. i IV. razreda.50 for. 


§ 131. 

Učiteljem, koji neuživaju stana u naravi, pripada stanbina u iznosu od 15% dotične 
plaće. 

§ 132. 

Žensko učiteljsko osoblje s mužkim se izjednačuje glede svih pristojbah. 

§ 133. 

K bezplatnomu stanu u naravi (§ 37.) pripadaju učitelju i drva za ogriev i na selu po 
mogućnosti vrt. 

§ 134. 

Gdje su s učiteljskim mjestom spojena beriva u naravi, imaju se takova beriva po pro¬ 
sječnih trgovnih cienah posljednjih deset godinah, ili gdje se trgovne ciene pronaći 
nemogu, po vještacih gotovim novcem procieniti, te se iznosom toga novca mogu budi 
u plaću uračunati, budi u stalno novčano berivo pretvoriti. 

Na temelju rečene procienbe moći će se dakle ne samo i u buduće pučkim učiteljem je¬ 
dan dio službenoga dohodka u podate ih u naravi namienjivati, nego gdje takovi podatci 
već sada postoje, neće se moći u gotov novac pretvarati bez privole dotičnikah. 
Zemlje, što ih učitelji uživaju, izključene su svojim prihodom iz uračuna u plaću. Isto 
tako izključen je od toga uračuna stan učiteljev, drva za ogriev stana i vrt (§ 133.). 

§ 135. 

Koji učitelji imaju sada veće plaće, nego što su u § 126. naznačene, nesmiju im se te 
plaće, dok žive i u službi ostanu, umanjivati. 

§ 136. 

Učiteljem, koji su od definitivnoga namještenja svoga pokle ovaj zakon u krieposti 
stupi, pet godinah na kojoj javnoj pučkoj školi neprekidno i uspješno službovali, pri¬ 
pada kvinkvenalni doplatak u iznosu od 10% najmanje plaće one kategorije, u koju 


125 








Šonja Gaćina Škalamera, Zakon o pučkim školama i preparandijama u kraljevinama... 
Analiza povijest odgoja, Vol. 13 (2014.), str. 99-133 


bude uvršćena škola, na kojoj službuju (§ 126.). I svakih daljih istim načinom u službi 
provedenih pet godinah daju učitelju do navršene tridesete godine službovanja pravo na 
dalji doplatak u rečenom iznosu. 

Iznos, kojim sadašnji dohodak kojega učiteljskoga mjesta nadmašuje najmanju plaću 
one kategorije, u koju bude uvršćena dotična škola po ovom zakonu, nesmije se uraču¬ 
nati u kvinkvenalne doplatke. 

§ 137. 

Svi definitivno namješteni učitelji imaju pravo na mirovinu. 

§ 138. 

Sposobnimi za mirovinu postaju definitivno namješteni učitelji iza navršene desete go¬ 
dine neprekinuta službovanja, probavljena makar gdje na javnoj pučkoj učioni. 

§ 139. 

Pri odmjerivanju mirovine ima za temelj služiti najmanja plaća onoga razreda, u koji 
je uvršćena škola, na kojoj je umirovljenik posljednje vrieme službovao, ujedno s od- 
nosnimi doplaci. 

§ 140 . 

Pravo na podpunu mirovinu imaju oni definitivno namješteni, tjelesno ili duševno izne¬ 
mogli učitelji, koji su 30 godinah proveli u neprekinutoj učiteljskoj službi. 

§ 141 . 

U ostalom glede mirovinskih pristojbah za učitelje, njihove udove i sirotčad, zatim 
glede uzgojnih prinesakah i milostinjah valjaju oni isti propisi, koji obstoje i za druge 
javne činovnike. 

§ 142 . 

Mirovine učiteljah i obskrbnine njihovih udovicah i sirotčadi podmirivat će se iz ima- 
juće se utemeljiti mirovinske zaklade, kojom će upravljati zemaljska vlada. 

§ 143 . 

Od krieposti ovoga zakona počamši dužni su svikolici definitivni učitelji 25% od svoje 
prve mirovinu uračunive godišnje plaće (§ 139.) i isto toliko od svakoga potlašnjega 
povišenja plaće, petogodišnjega i funkcijonalnoga doplatka, a preko toga još svake 
godine 2% od svojih u mirovinu uračunivih berivah polagati u mirovinsku zakladu. 

§ 144 . 

Osim tih prinesakah teći će u mirovinsku zakladu: 

a) svota, koja svaka školska obćina u iznosu od 10% svih u mirovinu uračunivih 
plaćah njezinih učiteljah jednoć za uvjek položiti ima; 

b) novčane globe, ustanovljene § 117 2 a) i § 168; 

c) prinesci zaručnikah, koji se za svakoga pučkoga učitelja, kada se ženi, ustanov¬ 
ljuju svotom od 50 for. 

d) dobrovoljni prinesci, darovi i legati. 

§ 145 . 

Za prvih deset godinah, odkako ovaj zakon u život stupi, mora ostati netaknutom mi¬ 
rovinska zaklada, te će se kamate kroz to vrieme pribijati glavnici a dotle su mirovine 

učiteljem, udovicam i sirotčadi njihovoj dužni posvema plaćati oni, kojim to i sada 
prinadleži. 

Nakon deset godinah podmirivati će se mirovine i obskrbnine (§ 141.) iz prihoda miro¬ 
vinske zaklade, a na koliko ovaj nebi dotjecao iz zemaljskih sredstvah. 


GLAVA OSMA. 

Ob uprave pučkih školah. 

I. 

Ob obćinskoj upravi. 

§ 146 . 

Svaka školska obćina mora imati obćinski školski odbor. 

§ 147 . 

Članovi obćinskoga odbora jesu: 

a) načelnik one političke obćine, u koje se području škola nalazi; 

b) župnik djece školu polazeće. K tomu u konfesionalno mješovitih obćinah dušo¬ 
brižnici one vjere, kojoj pripada manjina učenikah, ako broj tih učenikah iznosi 
bar 20; 

c) učitelj, a ako škola ima više učiteljah, ravnajući učitelj; 

d) 2-5 članovah dotične školske obćine, izabranih tako, da, sastoji li školska obćina 
od više mjestah (§ 125.), bude razmjerno zastupano svako od uškolanih mjestah; 

e) školski patron. 

§ 148 . 

Gdje u području školske obćine ima više župah iste vjeroizpoviesti i više školah, u 
odbor stupa onaj župnik, koga dotični duhovni stol opredieli, a od učiteljah po imeno¬ 
vanju najstariji ravnajući učitelj. 

§ 149 . 

Obćinski školski odbor izabire se na tri godine, ali njegovi članovi mogu biti opet iza¬ 
brani, premda im je taj drugi izbor odkloniti slobodno. Župnik, načelnik, učitelj i patron 
nisu podvrženi izbom. 

§ 150. 

Obćinske školske odbore izabiru obćinska vieća izmedju članovah pojedinih školskih 
obćinah. 


§ 151. 

Tko načinom neopravdanim nehtjedne primiti izbora u obćinsko školsko vieće, kazniti 
će se po obćinskom poglavarstvu globom u iznosu od 5-40 fr. na korist obćinske škol¬ 
ske zaklade. 


§ 152. 

Ako obćina posije tri godine neizabere za dva tjedna novoga obćinskoga školskoga 
odbora, dotična će ga županijska oblast imenovati izmedju članova školske obćine. 

Takovo imenovanje valja samo godinu danah, ter se može samo onda ponoviti, ako se 
obćina opet za dva tjedna neposluži pravom izbora. 

§ 153. 

Za nadziranje propisane obuke i u obće uzgoja mladeži putem škole, imenuje županij¬ 
ska oblast na predlog županijskoga školskoga odbora jednoga od članovah obćinskoga 
odbora, čovjeka inteligentna i prijatelja škole, mjestnim nadzornikom školskim, koji je 
kano takav ujedno i predsjednik obćinskoga školskoga odbora. 

§ 154. 

Obćinski školski odbor: 

a) predlaže učitelje u smislu § 113.; 

b) brine se za svekoliko materijalno stanje svojih školah; ako nedostatkom nemože 
sam doskočiti, traži lieka kod obćinskoga zastupstva i u drugoj molbi kod županij¬ 
skoga školskoga odbora; 

c) upravlja obćinskom školskom blagajnom i zakladom školskom (§ 35.); 

d) nastoji, da djeca idu marljivo u školu, ter predlaže nemarne roditelje dotičnoj obla¬ 
sti na kazan (§ 49.); 

e) posreduje u razmiricah izmedju učiteljah i roditeljah djece, ter čini u svih njemu 
pridržanih disciplinarnih pitanjih prvu molbu (§ 118.); 

f) pazi, da učitelji svoju dužnost prema školskim zakonom točno izpunjuju, neuti- 
čući u ostalom u didaktičko-pedagogičku zadaću škole, u kojem pravcu jedini je 
mjestni školski nadzornik pozvan svoje opazke priobćivati učitelju i po okolnostih 
županijskomu školskomu nadzorniku. 

§ 155. 

Obćinski školski odbor sastaje se bar svaki mjesec jedan put, nu predsjednik je vlastan, 
a na zahtjevanje dvajuh članovah i dužan sazvati izvanrednu sjednicu. 

§ 156. 

Članovi obćin. školskoga odbora biraju izmedju sebe predsjedniku zamjenika. 

§ 157. 

Za valjanost zaključakah obćinskoga školskoga odbora zahtieva se nazočnost predsjed¬ 
nika i polovice članovah, a odlučuje se absolutnom većinom glasovah. 

§ 158. 

Članovi obćinskoga školskoga odbora obavljaju svoje funkcije bezplatno. 

II. 

O županijskoj upravi. 

§ 159. 

Za županijsku upravu pučkih školah imenuje zemaljska vlada izmedju takovih učiteljah 
pučkih školah, koji su barem 10 godinah u školskoj službi proveli, ili izmedju drugih 
poznatih školskih vještakah potrebiti broj županijskih školskih nadzornikah, kojim će 
se prema strogoj potrebi službe dodati i pomoćno osoblje. 

§ 160. 

Teritorijalni obseg pojedinih županijskih nadzorničtvah opredieliti će zemaljska vlada 
administrativnim putem. 

§ 161. 

Županijski školski nadzornik: 

a) nadzire sve javne i privatne pučke škole svoga područja, pregleda svaku barem 
jedan put na godinu, ter pazi, da se u svačem obdržavaju školski zakoni; 

b) u didaktičko-pedagogičkom pravcu savjetuje i napućuje učitelje, ter u disciplinar¬ 
nih slučajevih njemu pridržanih čini prvu molbu; 

c) izvršuje glede svojih javnih i privatnih pučkih školah naredbe zemaljske vlade, 
kojoj podnosi svake godine svestrano izvješće o stanju dotičnih školah; 

d) brine se za svekoliko znanstveno i moralno stanje svih pučkih školah, ter ako ne¬ 
dostatkom nemože sam doskočiti, traži pomoć kod zemaljske vlade; 

e) riešava po svojoj nadležnosti razmirice izmedju učiteljah i obćinskih školskih od- 
borah i nadzire djelovanje istih odborah; 

f) predsjeda učiteljskim sastankom svoga područja (§ 96.). 

§ 162. 

Županijski školski nadzornici jesu zemaljski činovnici, stojeći u IX. dnevnom razredu. 
Polovica njih uživati će plaću od 1200 for. a polovica plaću 1000 for. na godinu, za 
podmirenje pako pisarničkih i putnih troškovah dobivati će primjeran godišnji paušal. 

§ 163. 

O vremenu službovanja i mirovini županijskih školskih nadzornikah valjaju §§ 
137.-141. 

§ 164. 

Za područje svakog županijskoga školskoga nadzorničtva postoji pod predsjedom žu¬ 
panijskog predstojnika ili njegova namjestnika županijski školski odbor, sastojeći, ko¬ 
liko je moguće od članovah, stanujućih u mjestu, u kojem svoje službeno sjedište ima 
županijski školski nadzornik. 

§ 165. 

Osim predsjednika članovi županijskoga odbora jesu: 

a) županijski školski nadzornik, kano podjedno izvjestitelj; 

b) po jedan od dotične crkvene oblasti, dotično bogoštovnoga zastupstva imenovani 
zastupnik svake od onih vjeroizpovjestih, koje u području županijskoga školskoga 
nadzorničtva broje najmanje 1000 dušah; 

c) dva učitelja pučkih školah, koje izabiru dotični godišnji učiteljski sastanci izmedju 
učiteljah nalazećih se na sjedištu županijskoga školskoga odbora; 

d) šest od dotičnih županijskih skupštinah iz njihove sredine imenovanih članovah. 

§ 166. 

U kr. slobodnih gradovih ima se za obavljanje poslovah, koli obćinskomu (§ 154.), 
toli i županijskomu školskomu odboru (§ 171.) prinadležećih, postaviti gradski odbor 
školski. 

Predsjednik tomu odboru jest gradski načelnik, a zamjenika mu biraju članovi odbora 
iz svoje sredine. 

Glede ostaloga i za taj odbor valjaju propisi § 165., s tom samo razlikom, da članove 
odbora pod d) bira gradsko zastupstvo, a članove pod c) učitelji gradski iz sredine svoje. 

§ 167. 

Županijski, dotično gradski školski odbori izabiru se na tri godine, nu isti se članovi 
mogu opet izabrati. 

§ 168. 

Tko izbor u županijski, ili gradski odbor od sebe neopravdano odkloni, kaznit će se 
globom od 10 do 60 for. na korist učiteljske mirovinske zaklade. 

§ 169. 

Ako dotična izborna tiela posije tri godine neizaberu za četiri tjedna odnosnih članovah, 
imenovati će jih zemaljska vlada iz sredine dotičnih tielah. Takovo imenovanje valja 
samo za godinu danah, ter se može samo onda ponoviti ako se rečena izborna tiela opet 
za četiri tjedna neposluže pravom izbora. 

§ 170. 

Članovi županijskoga, dotično gradskoga školskoga odbora obavljaju svoje funkcije 
bezplatno. 

§ 171. 

Županijski školski odbor: 

a) pregledava i potvrdjuje školske račune obćinskih školskih odborah; 

b) čini u disciplinarnih pitanjih drugu, dotično prvu molbu (§ 118.); 

c) brine se za svekoliko materijalno stanje javnih pučkih školah, ter ako nedostatkom 
nemože sam doskočiti, traži pomoć kod županijskih zastupstvah i u zadnjoj molbi 
kod zemaljske vlade; 

d) podnosi svake godine izvješće županijskim zastupstvom o materijalnom i discipli¬ 
narnom stanju dotičnih javnih pučkih školah. 

§ 172. 

Županijski školski odbor sastaje se prema potrebi, ali ipak najmanje dva puta u go¬ 
dini. Predsjednik je vlastan, a na zahtjevanje trijuh članovah i dužan sazvati izvanrednu 
sjednicu. 

§ 173. 

Za valjanost zaključakah županijskoga školskoga odbora zahtieva se nazočnost pred¬ 
sjednika i polovice članovah, a odlučuje se absolutnom većinom glasovah. 

§ 174. 

U prešnih slučajevih vlastan je predsjednik županijskoga školskoga odbora odlučivati 
i ob onih predmetih, koji bi po § 171. sborno razpravljati imali; samo takovu svoju 
odluku ima u prvoj budućoj sjednici priobćiti ostalim članovom odbora na odobrenje. 

III. 


O zemaljskoj upravi 
§ 175. 

Zemaljsku školsku upravu izvršuje zemaljska vlada putem strukovnih organah. 

§ 176. 

Zemaljska vlada: 

a) riešava sva načelna didaktičko-pedagogička i disciplinama pitanja tičuća se svih 
pučkih školah; 

b) izdaje naučne osnove za sve pučke škole (§ 12.); 

c) propisuje školske knjige za sve pučke škole (§ 12); 

d) imenuje učitelje na svih javnih pučkih školah (§ 113.); 

e) izvršava vrhovni nadzor nad svimi pučkimi školami; 

f) čini najvišu molbu u svih školskih poslovih; 

g) izdaje svake godine tiskom svestrano izvješće o stanju svih pučkih školah. 

§ 177. 

Kod zemaljske vlade postoji stalni zemaljski školski odbor. 


§ 178. 

Članovi zemaljskoga školskoga odbora jesu: 

a) strukovni organi vlade (§ 175.); 

b) po jedan zastupnik svake u zemlji priznane vjeroizpovjesti; 

c) šest od zemaljske vlade imenovanih što pučkih učiteljah, što drugih školskih 
vještakah. 


§ 179. 

Prema potrebi može se u zemaljski školski odbor imenovati i njekoliko vanjskih 
članovah. 


§ 180. 

Članovi zemaljskoga školskoga odbora nedobivaju nikakove plaće. - Vanjski članovi 
zemaljskoga školskoga odbora dobivaju, kad su u Zagreb pozvani, putne troškove i 
dnevnice prema svomu razredu, a oni, koji nespadaju u nikakov dnevni razred, dobi¬ 
vaju primjerenu odštetu za put i dnevnice, koje više od 5 for. iznosit nesmiju. 

§ 181. 

Predsjednika zemaljskomu školskomu odboru i njegova zamjenika imenuje zemaljska 
vlada. 

§ 182. 

Zemaljski školski odbor vieća o svih načelnih didaktičko-pedagogičkih i disciplinarnih 
pitanjih tičućih se pučkih školah. 

§ 183. 

Za valjanost zaključka potrebna je u zemaljskom školskom odboru nazočnost predsjed¬ 
nika i polovice članovah, a odlučuje se absolutnom većinom glasovah. 

§ 184. 

Zemaljska je vlada dužna u svih poslovih u § 176. navedenih predbježno saslušati mni- 
enje zemaljskoga školskoga odbora. Ako zemaljska vlada neprihvati odborova mnie- 
nja, priobćit će mu svoje razloge. 

IV. 

O crkvenoj upravi. 

§ 185. 

Svu obuku nauka vjere samostalno rukovode i nadziru dotične crkvene oblasti. 

§ 186. 

Crkvene oblasti izdaju naučne osnove o nauku vjere i predlažu propisanja radi učevne 
knjige za obuku u vjeri (§ 12.). 

§ 187. 

Kojiko se satih na tjedan ima na pučkih školah predavati nauk vjere (§ 15.), to će u 
porazumku s crkvenimi oblastimi ustanovljivat zemaljska vlada. 

§ 188. 

Na svakoj gradjanskoj školi i gdje su dvie obće pučke škole svaka sa četiri učitelja, ima 
se za obuku u vjeri namjestiti poseban plaćeni kateketa. 

Inače pako dužan je na obćih pučkih školah djecu u nauku vjere podučavati dotični 
župnik ili njegov duhovni pomoćnik, kojemu u to ime dotična obćina može dozvoliti 
primjernu nagradu. 

Nu učitelj je obvezan duhovnika svoje vjere u tom podupirati; ter ga, kada nalogom 
poslovah ili inače bude zapriečen, zamieniti. 

§ 189. 

Samostalni se katekete glede plaće i mirovine uzporedjuju ostalim učiteljem iste učione. 

§ 190. 

Samostalne katekete imenuje na predlog dotičnoga duhovnoga stola zemaljska vlada 

(§ 113.). 

§ 191. 

Crkvenim oblastim pripada pravo obavješćivati se putem svojih organah o religioznom 
i ćudorednom stanju škole (§ 1.), ter prema opaženim nedostatkom tražiti lieka kod 
zemaljske vlade. 

§ 192. 

Crkvene oblasti priobćuju svoje naredbe o podučavanju u nauku vjere i o izvršivanju 
nabožnih dužnostih zemaljskoj vladi, koja ih, ako im na temelju postojećih zakonah i 
naredbah ništa prigovoriti neima, za vršenje dostavlja predstojnikom pučkih školah. 

GLAVA DEVETA. 

Zaglavne ustanove. 

§ 193. 

Gdje se u ovom zakonu spominje hrvatski jezik, kao jezik nastavni, razumjeva se pod 
tim jezikom u srbskih školskih obćinah istovjetni jezik srbski. 

§ 194. 

Ovaj zakon stupa u kriepost početkom školske godine, koja uzsliedi iza proglašenja nje¬ 
gova, i od toga vremena gube kriepost svi dosadašnji njemu protivni zakoni i naredbe. 

§ 195. 

Provedba ovog zakona povjerava se banu. 

Dano u Miirzstegu dne četrnaestoga listopada godine hiljadu osam sto sedamdeset i 
četvrte. 

(M. P.) 

Franjo Josip s. r. 

Petar grof Pejacsevich s. r. 

Ivan Mažuranić s. r. 

